इसके अतिरिक्त हम अपनी कुछ योजनाओं से भी आपको अवगत कराना चाहेंगे । हम अपने बच्चों का सर्वांगीण विकास चाहते हैं । आज के बच्चे ही कल के भविष्य हैं । अतः हमारी सरकार उनके बहुआयामी विकास के लिए वचनबद्ध है । प्रसिद्ध मनोवैज्ञानिक फ्रायड के विचारों से अभिभूत होकर हमारी सरकार यौन शिक्षा को प्राइमरी कक्षाओं से ही लागू करने पर विचार कर रही है । समाचार पत्रों में छपी ख़बरों से पता चलता है कि कुछ शिक्षक गण इसे पहले से ही अमली जामा पहनाने में लगे हुए हैं । वो भी प्रायोगिक तौर पर । दरअसल यह उनका वैज्ञानिक दृष्टिकोण है । इसी से 'आओ करके सीखें' पर बल दे रहे हैं । बहरहाल अभी सैद्धांतिक रूप से ही इसे लागू करने की योजना है । भले ही कुछ शिक्षक व प्राचार्य प्रायोगिक तौर के लिए धरना व विरोध प्रदर्शन क्यों न करें ?